ຊອກຫາມາດຕະການພັດທະນາການທ່ອງທ່ຽວແບບຍືນຍົງຕິດພັນກັບການອະນຸລັກຮັກສາຊີວະນາໆພັນ
ໂດຍນອນໃນການເຄື່ອນໄຫວຂອງກອງປະຊຸມສະມັດຊາໃຫຍ່ກອງທຶນສິ່ງແວດລ້ອມທົ່ວໂລກ ຄັ້ງທີ 6, ເຊິ່ງພວມດຳເນີນຢູ່ດ່ານັ້ງ. ຕອນບ່າຍວັນທີ 26 ມິຖຸນາ, ກະຊວງຊັບພະຍາກອນ ແລະ ສິ່ງແວດລ້ອມຫວຽດນາມ ໄດ້ສົມທົບກັບທະນາຄານໂລກ ຈັດກອງປະຊຸມສຳມະນາ “ອະນຸລັກຮັກສາຊີວະນາໆພັນ ແລະ ພັດທະນາການທ່ອງທ່ຽວແບບຍືນຍົງ”
ພາບປະກອບ)
ເພື່ອແນໃສ່ແບ່ງປັນບົດຮຽນເພີ່ມທະວີກຳລັງຄວາມສາມາດຄຸ້ມຄອງການອະນຸລັກຮັກສາຊີວະນາໆພັນ, ພັດທະນາການທ່ອງທ່ຽວໂດຍອີງໃສ່ທຳມະຊາດແບບຍືນຍົງ ຕາມທິດຫັນບັນດາແຫຼ່ງກຳລັງທີ່ມີຢູ່ແລ້ວໃຫ້ມີປະສິດທິຜົນຢ່າງສຸດຂີດ, ພ້ອມທັງຊຸກຍູ້ການຮ່ວມມືໃນການອະນຸລັກຮັກສາຕິດພັນກັບທ່ອງທ່ຽວແບບຍືນຍົງຢູ່ຫວຽດນາມ.
ທີ່ກອງປະຊຸມສຳມະນາ, ທ່ານ Axel Trotsenburd, ຮອງປະທານທະນາຄານໂລກ, ໃຫ້ຮູ້ວ່າ.
“ພວກຂ້າພະເຈົ້າປາດຖະໜາຢາກມີບັນດາມາດຕະການແກ້ໄຂຍາວນານກ່ຽວກັບບັນດາບັນຫາພັດທະນາການທ່ອງທ່ຽວ ແລະ ຊີວະນາໆພັນແບບຍືນຍົງ. ໃນຕົວຈິງ, ຫວຽດນາມ ແມ່ນໜຶ່ງໃນບັນດາປະເທດມີຊີວະນາໆພັນລະດັບສູງໃນໂລກ ສະນັ້ນຕ້ອງອອກເຫື່ອເທແຮງເພື່ອອະນຸລັກຮັກສາມັນ. ນອກຈາກນັ້ນ, ພວກເຮົາຕ້ອງຮູ້ຈັກຂຸດຄົ້ນບັນດາຄວາມສາມາດບົ່ມຊ້ອນດ້ານການທ່ອງທ່ຽວຂອງປະເທດຊາດ ເພື່ອມຸ່ງໄປເຖິງບັນດາເປົ້າໝາຍຢ່າງດີງາມກວ່າ. ນະທີ່ນີ້ຕ້ອງມີການສົມທົບກັນເພື່ອປົກປັກຮັກສາຊີວະນາໆພັນ ຮັບໃຊ້ການພັດທະນາເສດຖະກິດຂອງປະເທດຊາດ”.
(ແຫຼ່ງຄັດຈາກ VOV)